Dodge

Dodge er et amerikansk bilmærke grundlagt omkring år 1900 af brødrene John og Horace Dodge. Oprindeligt lavede brødrene cykler men besluttede sig for at lave biler i stedet. Det startede beskedent med at lave mekaniske dele til Ford og førte med tiden til, at de begyndte af lave deres egne biler.

I dag er Dodge ejet af Chrysler Group LLC og er fortsat et af de mest ikoniske mærker på det verdensomspændende bilmarked. Dodge-bilerne kan nemt genkendes på den store plustegns-formede kølergrill.

Ved omlægningen af Chrysler Group i 2009 udskiltes Dodges række af pickup-modeller og produceres nu under Ram Trucks.

Historie 

1900erne: John og Horace Dodge siger farvel til cykelfremstilling og skriver kontrakt med Ford om fremstilling af mekaniske dele til den nye Ford-automobil.
1910erne:
I 1914, under navnet Dodge Brothers Motor Vehicles løber den første passagerbil, "Old Betsy", af samlebåndet.
Under pres fra offentligheden bygger brødrene en lastbil.
Den amerikanske hær bestiller sportsvogne til striden mod Pancho Villa i Mexico.
I 1916 kører General George S. Patton i en Dodge under det første mekaniske kavaleriangreb.
1920erne: Begge brødre dør af sygdom med få måneders mellemrum. Dodge Brothers virksomheden bliver købt af en bank i New York for 146 millioner dollars i 1925.
Dodge introducerer den lukkede bil fremstillet udelukkende i stål.
Dodge bliver den første amerikanske bilproducent der åbner en fabrik i Europa.
Dodge-lastbiler sælges under navnet Graham.
I 1928 sælges Dodge til Chrysler Corporation.
1930erne: Bilerne sendes til Europa i samlesæt, så den kan samles lokalt.
Dodges nuværende logo med vædderen tages i brug.
Dodge-lastbiler bliver meget populære i Europa.
Lastbilproduktionen flyttes til Chryslers fabrik i England.
Dodge introducerer Straight 8-motoren.
I USA rettes Dodge-produkterne mod det arbejde de skal udføre – de bliver designet til specifikke serviceydelser.
I 1938 skifter firmaet navn fra Dodge Brothers til kun at hedde Dodge.
1940erne:
Dodge fremstiller biler, reservedele og motorer til flyvemaskiner under 2. verdenskrig.
En fabrik på over 1800 km² åbner i Chicago.
Efterspørgslen for Dodge-lastbiler stiger markant, og 400.000 lastbiler eksporteres til hele verdenen.
En ny Pilot House pickup tilføjes til Dodge Powerwagons-produktlinien. Den anvendes under krigen og bliver fremstillet som civilt og militært køretøj helt op til 1970.
1950erne: Det nye Forward Look-image introduceres. Der er nu svungne halefinner, hvælvede forruder og forsænkede dørhåndtag på bilerne.
Dodge-lastbilerne går til filmen for første gang og medvirker i adskillige film gennem årene.
Dodge introducerer sin første Hemi V8-motor i 1953. Motoren var en variant af Chrysler Corporations berømte Hemi-motordesign.
I 1954 vandt Dodge Mobilgas Economy Run med 25,4 mil per gallon.
1960erne: En helstøbt Dart-bil i monocoque-konstruktion introduceres.
Dodge lancerer drejelige førersæder og selv-indstillelige bremser.
Club Cab-lastbilerne introduceres og har ca. 1 m³ beskyttet ekstra lastplads.
Dodge I.C. Fields-fabrikken støtter deltagere i American I.C. Stockcar-løbet.
1970erne: Den engelsk designede Hillman Hunter, også kendt som Dodge 1500 og Dodge Polara er en tidlig verdensbil, dvs en bil der sælges på alle markeder, og fremstilles i flere lande.
Dodge indleder et samarbejde med Mitsubishi om salg af den lille Colt.
Den successfulde Dodge Omni hatchback med forhjulstræk lanceres i 1978. Samme år blev den euroæiske version, Chrysler Horizon, årets bil i Europa.
I USA er Dodge pickuppen L'il Red Express den hurtigste amerikansk-producerede bil i 1978.
1980erne: Omni får kraftigere motorer, herunder en udgave tilrettet af Carroll Shelby.
Den første forhjulstrukne pickup, Dodge Rampage, introduceres.
I slutningen af 1980erne kræver kunderne at der gives grønt lys til at sætte Dodge Viper-konceptet i produktion.
MPVen Dodge Caravan lanceres i USA.
Dodge-lastbilerne konkurrerer i 1980 Safari Rally i Kenya – med success.
1990erne: Den første pickup med kaleche, cabrioleten Dodge Dakota, lanceres.
Ram-sportspakken til folk med forkærlighed for skræddersyede pickups præsenteres, og det samme gør Quad-Cab – den første pickup med højrehængslede døre.
Dodge vender tilbage til NASCAR.
Dodge Viper lanceres med stor success.
Cummins Turbodieselmotorer og Dodges Big Rig-design introduceres.
I 2004 solgte Dodge mere end 1,4 millioner biler.

Modeller

Modeller der nu produceres af Ram Trucks 

Dodge Dakota
Dodge Ram 1500/2500/3500
Dodge Ram Chassis

Nuværende modelrække 

Dodge Avenger – mellemklasebil.
Dodge Caliber – lille mellemklassebil.
2009- Dodge Challenger – sportsvogn.
Dodge Charger – 4-dørs sportsedan.
2007- Dodge Grand Caravan – minibus (forhandles i Danmark som Chrysler Voyager).
Dodge Journey – mellemklassebil.
Dodge Nitro – Crossover baseret på Jeep Liberty.
Dodge Viper – supersportsvogn.
Dodge Sprinter – varebil (forhandles i Danmark som Mercedes-Benz Sprinter).
Dodge Magnum - halvstore bil

Kommende modeller 
Dodge Nitro Detonator – en sportsversion af Dodge Nitro

Kilder 

Bilproducenter fra USA
Etableret i 1900
Lastbilproducenter
 
Virksomheder i Detroit